న్యూఢిల్లీ : అనుమానాస్పద కంపెనీలపై ప్రభుత్వం కఠిన చర్యలు  ప్రారంభించింది. బ్యాంకులు అందించిన కీలక సమాచారం ఆధారంగా 5,800 కంపెనీలపై దర్యాప్తు జరపాలని దర్యాప్తు సంస్థలను ఆదేశించినట్లు కార్పొరేట్ వ్యవహారాల మంత్రిత్వ శాఖ ప్రకటించింది. ఈ కంపెనీలు మనీలాండరింగ్, నల్లధనం చలామణి వంటి అక్రమాలకు పాల్పడినట్లు అనుమానాలు వ్యక్తమవుతున్నట్లు తెలిపింది. పెద్ద నోట్ల రద్దు తర్వాత ఈ కంపెనీలు ఇటువంటి అక్రమాలకు పాల్పడినట్లు సమాచారం అందుతోందని పేర్కొంది.2,09,032 అనుమానాస్పద కంపెనీలకు సంబంధించిన బ్యాంకు ఖాతాల కార్యకలాపాలు, పెద్ద నోట్ల రద్దు తర్వాత నిర్వహించిన లావాదేవీల వివరాలను 13 బ్యాంకులు అందజేశాయని కార్పొరేట్ వ్యవహారాల మంత్రిత్వ శాఖ పేర్కొంది. ఈ కంపెనీలను ఈ ఏడాది ప్రారంభంలో కంపెనీల రిజిస్ట్రారు రద్దు చేసినట్లు కూడా తెలిపింది. రద్దయిన కంపెనీల్లో 5,800 కంపెనీల సమాచారం మాత్రమే తమకు అందిందని  తెలిపింది.  వీటిలో కొన్ని కంపెనీలకు దాదాపు 100 చొప్పున బ్యాంకు ఖాతాలు ఉన్నట్లు సమాచారం అందినట్లు పేర్కొంది. 2,134 బ్యాంకు ఖాతాలతో ఒక కంపెనీ రికార్డు సృష్టించిందని తెలిపింది.
newdhilly : anumaanaaspada companylapai prabhutvam kathina charyalu  praarambhinchindi. byaankulu andinchina keelaka samacharam aadhaaramgaa 5,800 companylapai daryaaptu jarapalani daryaaptu samsthalanu aadesinchinatlu carporate vyavahaaraala mantritva saakha prakatinchindi. ee companylu manilandering, nalladhanam chalamani vanti akramaalaku paalpadinatlu anumaanaalu vyaktamavutunnatlu telipindi. pedda notla raddu tarvaata ee companylu ituvanti akramaalaku paalpadinatlu samacharam andutondani perkondi.2,09,032 anumaanaaspada companylaku sambandhinchina byaanku khatala kaaryakalaapaalu, pedda notla raddu tarvaata nirvahinchina lavadevila vivaraalanu 13 byaankulu andajesaayani carporate vyavahaaraala mantritva saakha perkondi. ee companylanu ee edaadi praarambhamlo companyla resistraaru raddu chesinatlu kuudaa telipindi. raddayina companyllo 5,800 companyla samacharam matrame tamaku andindani  telipindi.  veetilo konni companylaku daadaapu 100 choppuna byaanku khaataalu unnatlu samacharam andinatlu perkondi. 2,134 byaanku khaataalato oka company rikaardu srushtinchindani telipindi.